ועדת הכלכלה, כנסת 20, פרוטוקול מספר 157, 2016-02-08 11:30

איתן כבל: שלום לכולם.

איתן כבל: אני מתכבד לפתוח את ישיבת ועדת הכלכלה.

איתן כבל: יש קצת בעיה בכניסה בגלל נפילה של המחשבים, אז זה מעכב מוזמנים נוספים מלהגיע.

איתן כבל: אבל אנחנו נתחיל, ברשותכם את הישיבה.

איתן כבל: אני מבקש להתחיל את הדיון בנושא השלכות מכירת גולן טלקום בסלולר – ישיבת מעקב.

איתן כבל: ברשותכם, גברתי מנהלת הוועדה, דובר, רשמת, חברים, אני רוצה לומר שמי שנדמה לו שאני אתן לנושא גולן טלקום לחלוף מתחת לרדאר טועה ולא מבין לאן אני מכוון.

איתן כבל: זה דיון המעקב, וייקבע עוד דיון מעקב.

איתן כבל: בפעם הבאה המנכ"ל כבר יגיע.

איתן כבל: הוא ביקש ממנו רשות להיעדר כי הוא נקרא בדחיפות לראש הממשלה.

איתן כבל: זה בא מהמקום שאנחנו נוהגים ומכירים שבוקר אחד אנחנו שומעים בכלי התקשורת שיש אירוע.

איתן כבל: זה נסגר, זה הלך, זה מכרו אותו.

איתן כבל: זה לא יהיה המצב פה.

איתן כבל: נמצאים כאן נציגי משרד התקשורת?

איתן כבל: אוקיי.

איתן כבל: אני אבקש לדעת בדיוק איפה זה עומד.

איתן כבל: אני מודע לעובדה שאין כאן הצעה טובה.

איתן כבל: כל ההצעות לפתרון הן ברירות מחדל פחות גרועות או יותר גרועות.

איתן כבל: אבל לא מתקבל על הדעת שגולן טלקום שקיבלה משאב מבצעת הפרה אחר הפרה של החוזים שלהם עם המדינה.

איתן כבל: אחר כך אנחנו מתפלאים איך גופים אחרים לא עומדים בהתחייבויות שלהם.

איתן כבל: אפילו לכאורה הסיפור הזה של גולן טלקום נכנס מתחת לרדאר.

איתן כבל: אבל הוא לא נכנס, לטעמי, מתחת לרדאר.

איתן כבל: אנחנו תובעים פה לדעת בדיוק איפה העניין הזה עומד.

איתן כבל: ברשותכם, אני רוצה להקריא ממש בקצרה חלק מההפרות של גולן טלקום, החברים ממשרד התקשורת.

<קריאה: פירקה.

איתן כבל: כן, אמרתי.

אני ממשיך להקריא: "גם האפשרות שניתנה לגולן טלקום במסגרת מכרז תדרי דור 4 להמיר את מחויבותה לפריסת רשת דור 3 בתנאי שתשקיע השקעה חלופית ושוות ערך ברשת דור 4, לא מומשה על-ידי גולן טלקום אף על פי שהיא התמודדה במכרז תדרי דור 4 ואף זכתה בו ברצועה ברוחב 2X5 מה"ץ".

אני ממשיך להקריא: "סעיף 14.1(ד) לרישיון גולן טלקום קובע במפורש כי אי עמידה בדרישות הכיסוי היא הפרה מהותית של הרישיון המקנה לשר התקשורת סמכות להגביל או להתלות את הרישיון או לשנות את תנאיו או לחלט את הערבות שנתן בעל הרישיון להבטחת מילוי תנאי הרישיון וכן גם לבטל את הרישיון לפני תום תקופתו".

אני ממשיך להקריא: יש כאן רשימה של הפרות צרכניות.

אני ממשיך להקריא: אני אעביר את זה אליכם.

אני ממשיך להקריא: יש כאן ניצול בלתי יעיל של ספקטרום התדרים, יש הפרות מול מפעילים אחרים.

אני ממשיך להקריא: אין כמעט נקודה שבה גולן טלקום עומדים בה.

אני ממשיך להקריא: יותר קל לדבר על מה שהם עומדים בו מאשר על מה שהם לא עומדים בו.

אני ממשיך להקריא: כי ברוב הדברים הם לא עומדים.

אני ממשיך להקריא: אני אומר לכם במשרד התקשורת – "משרד התקשורת לא אכף עד כה על גולן את חובותיה, אף לא מהותיות ביותר, ולמעשה, אפשר לה לפרק את הרשת שלה באין מפריע כאשר היה מודע כל העת לעובדות ולהתרחשויות.

אני ממשיך להקריא: לפי הפרסומים בתקשורת, המשרד נתן לגולן עד סוף ינואר.

אני ממשיך להקריא: ינואר הסתיים מזמן".

אני ממשיך להקריא: יכול להיות שאמרו להם ינואר, רק לא אמרו להם באיזו שנה, כמאמר הבדיחה.

אני ממשיך להקריא: אני מבקש להבהיר כאן, גברתי מנהלת הוועדה.

אני ממשיך להקריא: ביציאתנו לפגרה יהיו לנו כמה ישיבות.

אני ממשיך להקריא: אחת הישיבות הראשונות תהיה ישיבת מעקב.

אני ממשיך להקריא: רן, אמנם דיבר אתי מנכ"ל משרד התקשורת, אבל הפעם הוא יהיה חייב להגיע.

אני ממשיך להקריא: אתה יודע, יש לנו מערכת יחסים מיוחדת, אנחנו עובדים בשיתוף פעולה מלא לא רק בנושאים האלה.

אני ממשיך להקריא: אנחנו חייבים לקבל תשובות ברורות מהמנכ"ל שהוא היום הסמכות העליונה במשרד.

אני ממשיך להקריא: אנחנו לא מתכוונים לשמוע בחדשות או אצל נתי טוקר בהדלפה מכוונת – או לא – את הדברים.

אני ממשיך להקריא: אנחנו רוצים לדעת בדיוק לאן זה הולך.

אני ממשיך להקריא: מיכאל גולן הוזמן גם לדיון הזה.

אני ממשיך להקריא: אבל אם משרד התקשורת לא אוכף עליו כלום למה שהוא יגיע?

<קריאה: הוא יגיע.

איתן כבל: אני מבטיח לכם שאם הוא ירגיש שמישהו לוחץ אותו הוא היה מגיע לכאן.

איתן כבל: אנחנו מכירים את הנהלים פה.

איתן כבל: לכן אני מבקש מכם לתת לי את התשובות הכי ברורות שאתם יודעים.

איתן כבל: אל תמרחו אותנו, בבקשה.

איתן כבל: גם אם התשובות לא תמצאנה חן בעינינו, אמרו-נא לנו בדיוק מה המצב נכון לרגע זה, מה נעשה במשרד, ואיך בכוונתכם לסיים את התהליך הזה.

איתן כבל: בבקשה.

<עמי גילה: אני עמי גילה, אני סגן מנהל אגף כלכלה במשרד התקשורת.

<עמי גילה: המשרד נמצא בעיצומו של תהליך לימוד וניתוח של הבקשה.

<עמי גילה: הבקשה העברת אמצעי השליטה הועברה למשרד בדצמבר למרות שמדברים על זה בתקשורת הרבה קודם, אבל הבקשה עצמה הגיעה בדצמבר.

איתן כבל: דצמבר 2015, זאת אומרת.

<עמי גילה: כן, דצמבר 2015.

איתן כבל: זאת אומרת בשורה התחתונה זה הגיע רק בדצמבר 2015.

<עמי גילה: אפילו לקראת סוף החודש.

איתן כבל: בסדר, הבנו.

<עמי גילה: לכן המשרד כרגע בעיצומו של תהליך בדיקה, לימוד וניתוח של העניין.

<עמי גילה: אנחנו בודקים את זה במלוא הרצינות, אנחנו מבינים שיש לזה השלכות מאוד ניכרות לשוק התקשורת בכלל ועל תחום הסלולר בפרט.

איתן כבל: מתי אתם מתכוונים לסיים את התהליך?

<עמי גילה: קשה לי להתחייב ללוח זמנים - -

איתן כבל: אבל בערך – זה חודשים, זה שבועות?

<עמי גילה: אני ארשה לעצמי לבדוק את זה עם המנכ"ל ולתת תשובה מוסמכת.

איתן כבל: אני מבקש, גברתי, לקבל ממשרד התקשורת תשובה בכתב, כמובן, מהו פרק הזמן שהמשרד מתכוון לתחום את הבקשה של גולן טלקום?

איתן כבל: בבקשה.

<עמי גילה: אני יכול להגיד שבתהליך הבדיקה אנחנו שוקלים גם שיקולי תחרות, גם שיקולים של השפעה על תשתיות התקשורת במדינה ותשתיות הסלולר, גם שיקולים צרכניים של רציפות השירות במקרה שזה כן יאושר או לא יאושר.

<עמי גילה: כך שהבדיקה היא מאוד רחבה.

<עמי גילה: ביחס למה שאמרת בנושא האכיפה על גולן וההפרות של גולן – נמצא כרגע בעיצומו הליך של חילוט ערבות - -

איתן כבל: חילוט של איזה סכום?

<עמי גילה: חילוט של שלושים מיליון שקלים.

מיכל בירן: אבל אם אתה יכול כמה צעדים קודם, כי הוא פירט פה שורה ארוכה של הפרות שהחלו מזמן – מה עשיתם בזמן אמת?

<עמי גילה: מה שאני יכול להגיד אני אתייחס, כמובן.

<עמי גילה: הליך החילוט נשלח לגולן בדצמבר.

<עמי גילה: גולן הגיבה בסוף ינואר לעניין הזה, והעניין נמצא בתהליך של שימוע.

<עמי גילה: טרם התקבלה החלטה בעניין הזה.

<עמי גילה: החילוט הזה בעיקרון נוגע לנושאים של הפריסה של האתרים שציינת, יושב-ראש הוועדה.

<עמי גילה: בתהליכים של גולן מיום הקמתה המשרד עקב באופן רציף והוטלו במהלך הדרך שני עיצומים כספיים על גולן.

מיכל בירן: של כמה ומתי?

<עמי גילה: אני צריך לבדוק את הפרטים האלה, ולחזור עם תשובה.

<עמי גילה: עקרונית זה לא היה עשרות מיליונים.

<עמי גילה: אלה סכומים של מיליון או פחות ממיליון.

איתן כבל: עמי, גם את הנתונים האלה אני מבקש להעביר אלינו בכתב.

איתן כבל: חברת הכנסת מיכל בירן שאלה מה עשיתם.

איתן כבל: אני נתתי פה רשימה ארוכה של הפרות.

איתן כבל: מה נעשה בזמן אמת כדי להתמודד עם העניין הזה?

איתן כבל: חילוט זה דבר שאתה מביא בסוף הדרך.

מיכל בירן: למען יראו וייראו אחרים.

איתן כבל: זאת אומרת פריסה של אנטנות זה לא חפירה של מנהרות בגבול ישראל-עזה.

איתן כבל: זה דבר שאין עין שלא רואה.

איתן כבל: יש כאן ירידה במספר מאוד דרמטי של אתרים.

איתן כבל: האם מישהו הרים טלפון, ואמר, סליחה, מה קורה פה?

<עמי גילה: אני אתייחס.

<עמי גילה: בנושא האתרים היו תהליכי פיקוח מאוד נרחבים, ולגולן היו למעלה משמונה מאות אתרים.

<עמי גילה: היא הייתה בפריסה של למעלה מ-40% בעוד שבאותה עת דרישות הפריסה, לפי הרישיון באותה עת כשזה נבדק, בשנת 2014 היו אמורות להיות בסביבות 20%.

<עמי גילה: כך שהיא עמדה מעל ומעבר למה שהיא נדרשה בזמן הבדיקה.

איתן כבל: סליחה.

איתן כבל: אני יוצא לחמש דקות, ואני תכף חוזר.

איתן כבל: בבקשה, יוסי.

<עמי גילה: עם התקדמות הזמן תהליך הבדיקה גולן החלה, כפי שפורסם לפרק אתרים במספר אתרים קטן באופן משמעותי.

<עמי גילה: על זה בדיוק נסוב תהליך חילוט הערבות.

<עמי גילה: זה לב העניין של תהליך חילוט הערבות.

מיכל בירן: הבנתם שזה קורה בזמן אמת, שהם נמצאים בתהליך של סגירה?

<עמי גילה: אני ארשה לעצמי, כיוון שאני לא חלק מאגף הפיקוח, ולא עקבתי גם אחר העניין הזה, להשיב תשובה יותר מוסמכת.

<עמי גילה: אני מעריך שכן, שהנושא היה במעקב, ואני חייב לבדוק את עצמי לפני שאני משיב.

מיכל בירן: אתה מבין שזה קצת מתסכל אותנו כחברי כנסת שהגיעו במיוחד לדיון.

מיכל בירן: זה שהמנכ"ל לא כאן זה מעצבן בפני עצמו, אבל מילא, נגיד שהייתה סיבה טובה.

מיכל בירן: אבל זה ששולחים במקומו אדם שאין לו כל הנתונים – לא נעים לי, אתה נראה אדם מאוד נחמד, אבל אין לך את התשובות שאני רוצה לשמוע.

מיכל בירן: אני לא יכולה להבין שום דבר ממה שאתה אומר.

מיכל בירן: אני מצטערת, זאת לא בעיית הבנת הנשמע שלי.

<עמי גילה: מה שאני יכול להגיד אני יכול להגיד.

<עמי גילה: אני מתנצל על כך.

<עמי גילה: במידה שהייתה איזושהי רשימה מסודרת בסדר הדיון, כמובן הייתי מגיע יותר מוכן - -

מיכל בירן: לא שאלנו פה משהו מחוץ לגבולות הגזרה של הדיון.

מיכל בירן: רצינו לשמוע מה המשרד עשה בעניין.

<עמי גילה: מה שאני יודע להגיד אני יודע; מה שאני יכול להגיד אני כמובן יכול להגיד.

<עמי גילה: מה שלא, אני רוצה לבדוק את עצמי ולהשיב בצורה הכי מוסמכת שאפשר.

יוסי יונה: לאור ההערות שנאמרו כאן הדיון הזה מאוד לא מושכל בגלל שאנחנו פועלים פה במובן זה שאנחנו פועלים פה באינפורמציית חסר מאוד גדולה.

יוסי יונה: לכן ברמה כזאת של ההכנה שלכם אין טעם להמשיך את הדיון הזה.

יוסי יונה: אז בואו נסגור את הדיון, ונקבע מועד אחר לדיון.

יוסי יונה: אז אתם, בבקשה, תבואו יותר מוכנים, ונראה.

מיכל בירן: אבל תהיה קצת יותר זועם.

מיכל בירן: אתם בזבזתם את הזמן שלנו היום.

מיכל בירן: יש היום ארבעה דיונים שאני צריכה להיות בהם – כולם חשובים, שניים מהם שאני יזמתי.

מיכל בירן: הוועדה פינתה לו"ז חשוב ושרבים על המשבצות האלה בשביל הדיון הזה, ואתם פשוט מבזים את התהליך.

מיכל בירן: זה פשוט לא לגיטימי ולא רציני.

יוסי יונה: אז הנה, אני מפסיק את הדיון עם קריאות הזעם של מיכל בירן, ואנחנו נקבע מועד אחר.

עבד אל חכים חאג' יחיא: לי יש שתיקה רועמת.

מיכל בירן: שאליו אתם מתבקשים להגיע עם המנכ"ל ועם כל התשובות הרלוונטיות.

<עמי גילה: בסדר.

<עמי גילה: הבנתי את הנזיפה, והיא הייתה ברורה וחד משמעית.

<עמי גילה: אני רק רוצה לציין לגופו של עניין שבמהלך בנושא אתרים - -

יוסי יונה: לא, רגע.

יוסי יונה: הישיבה נעולה.